Document ID: 31996R0694

KOMISSION ASETUS (EY) N:o 694/96,
annettu 17 päivänä huhtikuuta 1996,
tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annetun asetuksen (EY) N:o 1600/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 2931/95 (2), ja erityisesti sen 13 artiklan 13 kohdan ja 16 artiklan 1 ja 4 kohdan,
ottaa huomioon Itävallan, Suomen ja Ruotsin Euroopan unioniin liittymisen johdosta käytyjen GATT-sopimuksen XXIV artiklan 6 kohdan mukaisten neuvottelujen seurauksena yhteisön sovellettaviksi tulevien tullien vahvistamisesta 22 päivänä joulukuuta 1995 annetun neuvoston asetuksen (EY) N:o 3093/95 (3) ja erityisesti sen 5 artiklan,
sekä katsoo, että
tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annettu komission asetus (EY) N:o 1600/95 (4), sellaisena kuin se on viimeksi muutettuna asetuksella (EY) N:o 573/96 (5), olisi mukautettava niiden GATT-sopimuksen XXIV artiklan 6 kohdan mukaisten neuvottelujen huomioon ottamiseksi, joiden tulokset tulevat alkuperämaan mukaan eriteltyjen tariffikiintiöiden osalta voimaan 1 päivänä tammikuuta 1996; sen vuoksi olisi mukautettava asetuksen (EY) N:o 1600/95 liitteessä I luetellut määrät,
vuoden 1994 GATT-sopimukseen liitettyyn Marrakeshin pöytäkirjaan liitetyssä Euroopan yhteisön luettelossa L XXX esiintyvä tuotteen kuvaus "juusto pizzan valmistukseen" on muutettu; sen vuoksi olisi muutettava asetuksessa (EY) N:o 1600/95 mainittu kuvaus,
on käynyt ilmi, että tietyt asetuksen (EY) N:o 1600/95 säännökset ovat toisaalta epätäydellisiä tai toisaalta liian rajoittavia; sen vuoksi niitä olisi mukautettava, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1600/95 seuraavasti:
1. Korvataan 2 artiklan 3 kohdassa ilmaisu "toisen kuukauden loppuun asti" ilmaisulla "kolmannen kuukauden loppuun asti".
2. Korvataan 13 artiklan d kohdan johdantolauseessa ilmaistu "todistushakemuksen" ilmaisulla "todistushakemuksen ja todistuksen".
3. Korvataan 14 artiklan 4 kohta seuraavasti:
"4. a) Komissio päättää mahdollisimman pian siitä, missä määrin jätetyt hakemukset voidaan hyväksyä, ja ilmoittaa asiasta jäsenvaltioille.
b) Edellä 2 artiklan 4 kohdasta poiketen todistus annetaan viimeistään kolmen työpäivän kuluttua siitä, kun jäsenvaltioille on ilmoitettu a alakohdassa tarkoitetusta komission päätöksestä.
c) i) Jos määrät, joille todistuksia on haettu, ylittävät vahvistetut määrät, komissio voi soveltaa haettuihin määriin jakamiskerrointa.
ii) Jos hakemusten kohteena oleva kokonaismäärä on pienempi kuin käytettävissä oleva määrä, komissio määrittää jäljellä olevan määrän, joka lisätään saman tuontivuoden seuraavan jakson käytettävissä olevaan määrään."
4. Korvataan liite I tämän asetuksen liitteellä I.
5. Korvataan liitteessä II olevassa sarakkeessa "Tavaran kuvaus" järjestysnumeroa 29 vastaava kuvaus seuraavasti:
"Juusto pizzan valmistukseen, jäädytetty, leikattu enintään 1 g painoisiksi paloiksi, astioissa, joiden sisällön nettopaino on vähintään 5 kg, vesipitoisuus vähintään 52 painoprosenttia ja rasvapitoisuus vähintään 38 prosenttia kuiva-aineen painosta."
6. Korvataan liitteessä IV järjestysnumeroa 9 vastaavat CN-koodit "0406 90 31 ja 0406 90 50" CN-koodeilla "ex 0406 90 31 ja ex 0406 90 50".
7. Korvataan liite VII tämän asetuksen liitteellä II.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä huhtikuuta 1996.

Labels: 3
17